laion/Wikipedia-Exotic huggingface dataset:
לטו (פירושונים)

האם התכוונתם ל... לטו – אלה במיתולוגיה היוונית ג'ארד לטו – שחקן ומוזיקאי אמריקאי סבסטיאן לטו – כדורגלן ארגנטינאי דמויות ביקום חולית הדוכס לטו אטרייאידס - אביו של פול אטרייאידס וראש בית אטרייאידס לטו השני – בנו של פול אטרייאידס והקיסר האל של חולית
איגנטיוס

איגנטיוס (בלטינית: Ignatius) הוא שם פרטי לטיני, שיסודו ככל הנראה במילה הלטינית Ignis שפירושה "אש". גרסאות אחרות של השם הן איגנסיו (בספרדית: Ignacio) או איניאציו (באיטלקית: Ignazio). האם התכוונתם ל... איגנטיוס מלויולה – קדוש נוצרי, מייסד מסדר הישועים ומנהיגו הראשון איגנטיוס מאנטיוכיה (אנ') – הפטריארך השלישי של אנטיוכיה איגנטיוס מקונסטנטינופול (אנ') – פטריארך קונסטנטינופול במאה ה-9 איגנסיו
איגנסיו

איגנסיו (בספרדית: Ignacio) הוא שם פרטי ספרדי לגבר. אחת הסברות היא שמקורו של השם הוא בשם הלטיני איגנטיוס (Ignatius), שיסודו במילה הלטינית Ignis שפירושה "אש". באיטלקית נהגה השם בצורה "איניאציו" (Ignazio). החל במאה ה-20 משמש השם גם כשם משפחה פיליפיני. האם התכוונתם ל... צ'יף איגנסיו – צ'יף השבט האינדיאני יוט הדרומי במהלך המאה ה-19 והמאה ה-20, על שמו נקראת גם בירת השבט Ignacio – אלבום פסקול של הסרט המקסיקני "?Entends-Tu Les Chiens Aboyer", שהולחן על ידי האמן היווני ואנגליס "הוריקן איגנסיו" - שמן של 6 סופות טרופיות שהתחוללו במזרח האוקיינוס השקט החל משנת 1979 איגנטיוס סן איגנסיו אישים ששמם הפרטי הוא איגנסיו אישים ששמם הפרטי הוא איניאציו
Melodic Intonation Therapy

MIT) Melodic Intonation Therapy) היא שיטה המשתמשת באלמנטים מוזיקליים, כולל מלודיה וקצב, על מנת לשפר את יכולות ההבעה של מטופל לאחר נזק נוירולוגי לאזורי השפה במוח, תוך הישענות על אזורי שירה השמורים בהמיספירה שלא נפגעה (ימין). שיטה זו משמשת קלינאי תקשורת ומטפלים באמצעות מוזיקה על מנת לשפר תפקודי שפה, שנפגעו אצל חולי אפאזיה בעיקר, ואצל אנשים בעלי נזק נוירולוגי באחד מאזורי השפה במוח. עקרון השיטה מתבסס על שני מרכיבים מרכזיים: האינטונציה של מילים וביטויים פשוטים בעת שימוש במלודיה שעוקבת אחר הפרוזודיה של הדיבור. הריתמיקה, המתבצעת בעזרת הקשת כף יד שמאל שמלווה את ייצור ההברות ומשמשת כזרז לשטף הדיבור. מחקרים מצביעים ששני הרכיבים, מלודיה וריתמיקה, מובילים להפעלתם של אזורים פרונטו-טמפוראלים בהמיספירה הימנית במוח, ומתאימים לחולים עם פגיעה נרחבת בהמיספירה השמאלית, אשר מוגדרים כחולי 'אפזיית ברוקה'. הטיפול המסורתי בשיטה נחלק לארבעה שלבים, וככל שהמטופל מתקדם בשלבים, כך מעורבות המטפל (תרפיסט) הולכת ודועכת. בשלב הראשון, המטפל מזמזם ביטויים והמטופל מטופף את הקצב של כל תבנית עם ידיו או רגליו. בתחילתו של השלב השני, המטופל מצטרף למטפל בזמזום, בד בבד, עם תיפוף הקצב. בהמשך, התרפיסט מתחיל לשיר את הביטויים והמטופל חוזר אחריו. השלב השלישי, דומה לשלב השני אך כולל שינוי קל, המטופל צריך להמתין זמן מסוים בטרם חוזר על הביטוי בזמזום. בשלב הרביעי והאחרון, אורכם של הביטויים הולך ועולה והזמזום עובר התאמות על מנת לקרבו במידת האפשר לדיבור שוטף ו'נורמלי'. המטרה היא להסיר אלמנטים מוזיקליים לחלוטין ולהקנות למטופל דיבור תקין. ההמיספירה השמאלית דומיננטית לרוב בפונקציות הקשורות לשפה, ובה מצויים אזור ברוקה, הקשור להפקת השפה, ואזור ורניקה הקשור להבנת השפה. אך שיטת MIT מראה כי דווקא גיוסם ועירובם של מבנים בהמיספירה הימנית (האונה הרקתית הסופריוריות, האזור הסנסורי-מוטורי הראשי, האזור הקדם-מוטורי והג'יירוס הפרונטלי התחתון) ושינויים בחיבורים בין האזורים הללו, הם אלה שאחראים על ההשפעה התרפוייטית אצל נפגעי השפה, ולא האזורים הדומיננטיים המצויים בהמיספירה השמאלית. M. L. Albert, R. W. Sparks, N. A. Helm, Melodic intonation therapy for aphasia, Archives of Neurology 29, 1973-08-01, עמ' 130–131 Felicity A. Baker, Modifying the Melodic Intonation Therapy Program for Adults With Severe Non-fluent Aphasia, Music Therapy Perspectives 18, 2000-01-01, עמ' 110–114 doi: 10.1093/mtp/18.2.110 P. Belin, P. Van Eeckhout, M. Zilbovicius, P. Remy, Recovery from nonfluent aphasia after melodic intonation therapy: a PET study, Neurology 47, 1996-12-01, עמ' 1504–1511 Gottfried Schlaug, Sarah Marchina, Andrea Norton, Evidence for Plasticity in White Matter Tracts of Chronic Aphasic Patients Undergoing Intense Intonation-based Speech Therapy, Annals of the New York Academy of Sciences 1169, 2016-10-26, עמ' 385–394 doi: 10.1111/j.1749-6632.2009.04587.x
הדיוויזיה ה-12 (ורמאכט)

הדיוויזיה ה-12 (בגרמנית: 12. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה במהלך מבצע בגרטיון. לאחר מכן הוקמה הדיוויזיה כדיוויזיית הפולקסגרנדיר ה-12, שלחמה בחזית המערבית, ובכלל זה בקרב על הבליטה. הדיוויזיה הוקמה ב-1 באוקטובר 1934 בשוורין, והועמדה תחת פיקוד וילהלם אולקס. במהלך המערכה בפולין הייתה הדיוויזיה חלק מקורפוס וודריג במסגרת הארמייה השלישית, ובמהלך המערכה על צרפת לחמה הדיוויזיה כחלק מהקורפוס ה-2 במסגרת הארמייה הרביעית, ולאחר מכן נשארה בצרפת ככוח כיבוש. במהלך מבצע ברברוסה הייתה הדיוויזיה חלק מהקורפוס ה-2 במסגרת הארמייה ה-16. לאחר מכן לחמה הדיוויזיה בקרבות שונים בגזרה הצפונית, ואף השתתפה במבצע דמיאנסק. בינואר 1944 הועברה הדיוויזיה תחת פיקוד ארמיית הפאנצר השלישית בגזרה המרכזית, ובמרץ אותה שנה הועברה לקורפוס הפאנצר ה-39 במסגרת הארמייה הרביעית, ולחמה עמו במהלך מבצע בגרטיון, עד להשמדתה באזור מוגילב ביולי 1944. ב-9 בספטמבר 1944 הוקמה הדיוויזיה מחדש כדיוויזיית הפולקסגרנדיר ה-12, והועמדה תחת פיקוד הארמייה השביעית עמה לחמה בקרב יער הירטגן. בדצמבר 1944 הועברה הדיוויזיה תחת פיקוד ארמיית הפאנצר השישית, ולחמה עמה במהלך הקרב על הבליטה. לאחר מכן לחמה הדיוויזיה כחלק מהארמייה ה-15 ומארמיית הפאנצר החמישית בקרבות בגרמניה, עד להשמדתה בכיס הרוהר ב-18 באפריל 1945. מדיה וקבצים בנושא הדיוויזיה ה-12 בוויקישיתוף הדיוויזיה ה-12 באתר lexikon-der-wehrmacht (בגרמנית) דיוויזיית הפולקסגרנדיר ה-12 באתר lexikon-der-wehrmacht (בגרמנית) ב-1 באוקטובר 1939 הפך הקורפוס לקורפוס ה-26.
גוטליב פון היזלר

גוטליב פרדיננד אלברט אלקסיס גראף פון היזלר (בגרמנית: Gottlieb Ferdinand Albert Alexis Graf von Haeseler;‏ 18 בינואר 1836 – 25 באוקטובר 1919) היה גנרל-פלדמרשל גרמני אשר לחם במלחמות איחוד גרמניה במסגרת הצבא הפרוסי, ושימש כמשקיף של צבא הקיסרות הגרמנית במהלך מלחמת העולם הראשונה. היזלר נולד ב-18 בינואר 1836 בעיר פוטסדאם שהשתייכה אז לממלכת פרוסיה. הוריו היו אלקסיס פון היזלר ואלברטינה פון שרנמרק. משפחתו הייתה משפחה אריסטוקרטית שמוצאה ממגדבורג. הוא למד באקדמיות יוקרתיות בברנדנבורג ובהאלה, ובשנת 1853 התגייס כצוער לצבא הפרוסי. היזלר החל את דרכו ברגימנט ההוסרים ה-3 "פון זייטן" (הברנדנבורגי), בדרגת לוטננט שני. בשנת 1860 התמנה לשלישו האישי של פרידריך קרל, נסיך פרוסיה, שהיה אז מפקד הקורפוס ה-3. בשנת 1864 הוא השתתף במלחמת שלזוויג השנייה, ובשנת 1886 השתתף במלחמת אוסטריה–פרוסיה, ומונה למפקד גדוד ברגימנט ההוסרים ה-15. בשנת 1867 הוא הועלה לדרגת מיור. בין 1870-1871 לחם במלחמת צרפת–פרוסיה, ולאחר שנחתם הסכם השלום מונה לאפסנאי הראשי של כוח הכיבוש הפרוסי שהוצב בצרפת. בין 1873-1879 פיקד על רגימנט האולאנים ה-11, והחל מ-1879 עמד בראש החוג להיסטוריה צבאית במטכ"ל הקיסרי. בשנת 1880 הוא מונה למפקד בריגדת הפרשים ה-12, ובשנת 1881 הועלה לדרגת גנרל-מיור. בשנת 1883 הועבר לפקד על בריגדת הפרשים ה-31, ובשנת 1886 הועלה לדרגת גנרל לוטננט. בין 4 בדצמבר 1886 ל-14 בינואר 1887 פיקד על הדיוויזיה ה-20, ולאחר מכן הועבר לפקד על הדיוויזיה ה-6 עליה פיקד עד 21 במרץ 1889. בשנת 1889 הועלה לדרגת גנרל חיל הפרשים, ובין 24 במרץ 1890 ל-17 במאי 1903 פיקד על הקורפוס ה-16 אשר הוצב במץ. ב-1903 פרש מהצבא בדרגת גנרל-אוברסט, לאחר חמישים שנות שירות. הוא פרש לאחוזותיו, אולם המשיך בפעילותו הציבורית כחבר בפרלמנט הפרוסי, ובין היתר ניהל מסע לפיתוח בתי ספר מקצועיים ותמך בהכנסת תנועת הצופים לגרמניה מתוך אמונה שישנו פער גדול מדי בין בתי הספר לגיל השירות הצבאי. בשנת 1905 ניתנה לו דרגת גנרל-פלדמרשל. בשנת 1914, עם פרוץ מלחמת העולם הראשונה, שב והתגייס לצבא הקיסרות הגרמנית. בשל גילו המבוגר, לא ניתן לו תפקיד פעיל, והוא הוצב כמשקיף בקורפוס ה-16 עליו פיקד בעבר. עם סיום המלחמה בשנת 1918, פרש מהצבא בשנית. הוא נפטר בעיר וירצן ב-25 באוקטובר 1919, בגיל 83. מדיה וקבצים בנושא גוטליב פון היזלר בוויקישיתוף Gottlieb Ferdinand Albert Alexis von Haeseler auf militaermuseum-brandenburg-preussen.de Seite „Die Blauen aus Zwehren“, (ehem. Graf-Haeseler-Kaserne, Kassel) Lebenslauf von 1893 mit Bild
משה ויינברג

האם התכוונתם ל... משה ויינברג (מתאבק) – מתאבק ומאמן התאבקות ישראלי, מנרצחי טבח הספורטאים באולימפיאדת מינכן מייצ'יסלב (משה) ויינברג – מלחין רוסי יהודי במאה ה-20 משה ויינברג (ראש מועצה) – ראש המועצה הראשון של להבים. משה ויינברגר (פירושונים)
אקהויז

האם התכוונתם ל... יעקב אקהויז – כדורגלן עבר ישראלי ששיחק בעמדת הבלם בהפועל תל אביב ובנבחרת ישראל. שמעון אקהויז – פיזיקאי ויזם סדרתי בתחומי הרפואה (תוך התמקדות בחברות מכשור רפואי), האינטרנט והתקשורת
מולדר

מוּלְדֶר הוא שם משפחה הולנדי, שמשמעו בהולנדית, טוחן. האם התכוונתם ל... דוסטלי מולדר – כדורגלן קוראסאואי המשחק בנאק ברדה בעמדת המגן הימני מישל מולדר – ספורטאי הולנדי, מתחרה בהחלקה מהירה על הקרח, האלוף האולימפי קארן מולדר – דוגמנית הולנדית, ידועה כאחת מדוגמנית העל של שנות התשעים שמואל ישראל מולדר – סופר, מחנך ומתרגם יהודי-הולנדי פוקס מאלדר - דמות של סוכן FBI, בסדרת המדע הבדיוני "תיקים באפלה", מגולם על ידי דייוויד דוכובני
חרלמבוס הקדוש

חָרָלַמְבּוֹס הקדוש (ביוונית: Άγιος Χαράλαμπος) הוא קדוש בנצרות האורתודוקסית. חרלמבוס היה בישוף מגנסיה שבאיוניה (ליד איזמיר המודרנית) בימי הקיסר ספטימיוס סוורוס (193-211) ומת כמרטיר בשנת 202. לפי המסורת היה בן 113 במותו. חרלמבוס כיהן כבישוף והטיף לנצרות במשך שנים רבות. הוא נתפס על ידי הפרוקונסול לוקיאנוס והמפקד הצבאי לוקיוס, נכלא ועונה, אך סירב להתכחש לישו ולבצע את פולחן הקיסר. על אף גילו המתקדם עונה בעינויים קשים. כאשר עורו נפשט מעליו באנקולי ברזל, הודה למעניו במילים "תודה שהפשטם מעלי עול גשמי והקלתם על נשמתי להתקרב אל חיי הנצח". בתגובה לעמידתו הפלאית בעינויים המירו שני חיילים רומיים, פרופיריוס ובפטוס, את דתם לנצרות. גם שלוש נשים שראוהו החלו להלל את ישוע, והוצאו להורג מיד. זועם על כישלונו לשבור את רוחו של חרלמבוס, נטל הפרוקונסול לוקיאנוס את כלי העינויים בידיו וביקש לענות את הבישוף בעצמו, אך ידיו נכרתו בדרך נס. כאשר ירק המפקד לוקיאנוס בפני הקדוש, הסתובב ראשו לפתע כך שפנה לאחוריו. שני הבכירים הרומאים התחננו לפני הקדוש, שהתפלל עליהם וריפא אותם. בתגובה, המירו לוקיוס ולוקיאנוס את דתם. לבסוף הובא חרלמבוס לפני הקיסר ספטימיוס סוורוס, שהורה להוציאו להורג מיד. חרלמבוס התפלל שהמקום שבו ייטמנו שרידיו לא ידע רעב או מחסור לעולם. לפי האמונה נקברה גולגולתו של חרלמבוס במנזר אגיוס סטפנוס שבמטאורה. שרידי עצמותיו מפוזרים בכנסיות רבות במרחב היווני ומייחסים להן נסים רבים. יום חגו של הקדוש נחגג בדרך כלל ב-10 בפברואר, אלא אם הוא נופל על שבת שלפני הלנט או על יום שני הראשון של הלנט, ואז חוגגים אותו ב-9 בחודש. לחרלמבוס הקדוש מוקדש מנזר גדול ברובע הנוצרי בעיר העתיקה בירושלים (ברחוב הח'נקה), בו מצוינת התחנה השמינית של הויה דולורוזה. באיקונוגרפיה הוא מתואר כבישוף, עם ספר בידו השמאלית, וידו הימנית מורמת בתנועת ברכה. מדיה וקבצים בנושא חרלמבוס הקדוש בוויקישיתוף Hieromartyr Charalampus the Bishop of Magnesia in Thessaly Feast of the Holy and Glorious Hieromartyr Haralambos סיפורו המסורתי באתר הקדושים של הכנסייה האורתודוקסית Three Women Martyrs with St. Charalmpus in Thessaly
הדיוויזיה השישית (ורמאכט)

הדיוויזיה השישית (בגרמנית: 6. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה במהלך מבצע בגרטיון. לאחר מכן הוקמה הדיוויזיה כדיוויזיית הפולקסגרנדיר השישית, שלחמה בחזית המזרחית, ובכלל זה במבצע ויסלה-אודר. הדיוויזיה הוקמה ב-1 באוקטובר 1934 בבילפלד, והועמדה תחת פיקוד קונרד פון גוסלר. במהלך המערכה בפולין הייתה הדיוויזיה חלק מהארמייה הראשונה בחזית המערבית, ובמהלך המערכה על צרפת לחמה הדיוויזיה כחלק מהקורפוס ה-40 במסגרת הארמייה ה-16, ולאחר מכן הועמדה בכוננות למבצע ארי הים שבסוף בוטל. במהלך מבצע ברברוסה הייתה הדיוויזיה חלק מהקורפוס ה-6 במסגרת הארמייה התשיעית. במהלך הקרב על מוסקבה לחמה בתחילה הדיוויזיה כחלק מקורפוס הפאנצר ה-41 במסגרת ארמיית הפאנצר השלישית, ולאחר מכן לחמה כחלק מקורפוס הפאנצר ה-56 במסגרת הארמייה הרביעית. לאחר מכן לחמה הדיוויזיה בקרבות שונים בגזרה המרכזית, ובכלל זה בקרב רז'ב השני ובקרב קורסק. במהלך מבצע בגרטיון לחמה הדיוויזיה כחלק מהקורפוס ה-35 במסגרת הארמייה התשיעית, עד להשמדתה באזור בוברויסק ביולי 1944. ב-25 ביולי 1944 הוקמה דיוויזיית הגרנדיר השישית על בסיס דיוויזיית הגרנדיר ה-552, שהוקמה ב-11 ביולי 1944, ועל בסיס שרידי הדיוויזיה ה-6, והועמדה תחת פיקוד אוטו-הרמן ברוקר. הדיוויזיה לחמה באזור רדום וורשה, כחלק מקורפוס הפאנצר ה-46 במסגרת הארמייה התשיעית. ב-9 באוקטובר 1944 שונה שמה של הדיוויזיה לדיוויזיית הפולקסגרנדיר השישית, והיא המשיכה להילחם בגזרה המרכזית כחלק מהארמייה התשיעית, ואף השתתפה במבצע ויסלה-אודר. לאחר מכן לחמה הדיוויזיה בקרב על שלזיה כחלק מארמיית הפאנצר הרביעית ומהארמייה ה-17. ב-10 במרץ 1945 שונה שמה של הדיוויזיה שוב להדיוויזיה השישית, והיא המשיכה להילחם בקרב על שלזיה כחלק מהארמייה ה-17 עד סוף המלחמה. מדיה וקבצים בנושא הדיוויזיה השישית בוויקישיתוף הדיוויזיה ה-6 באתר lexikon-der-wehrmacht (בגרמנית) דיוויזיית הגרנדיר ה-6 באתר lexikon-der-wehrmacht (בגרמנית) דיוויזיית הפולקסגרנדיר ה-6 באתר lexikon-der-wehrmacht (בגרמנית) דיוויזיית הגרנדיר ה-552 באתר lexikon-der-wehrmacht (בגרמנית)
אינני בודה השערות

אינני בודה השערות (בלטינית: hypotheses non fingo) היא אמרה מפורסמת שטבע אייזק ניוטון במאמרו הערה כללית (Scholium Generale), אחד הנספחים למהדורה השנייה של ספרו עקרונות מתמטיים של פילוסופיית הטבע. משפט זה מגדיר את עקרונות המדע המודרני, המבסס השערות על תוצאות ניסוייות; בניגוד למדע שקדם לו בו הציבו השערות על פי הפילוסופיה וניסו לפרש את התצפיות הלא שיטתיות בהתאם לאותם עקרונות פילוסופיים. אך טרם עלה בידי להסיק את תכונות הכבידה מן התופעות ואינני בודה השערות. מה שאין להסיקו מן התופעה בהכרח יקרא השערה; והשערות, בין אם הן מטאפיזיות, פיזיות, בעלות תכונות נסתרות או מכניות, אין מקום להן בפילוסופיה הניסויית. בפילוסופיה זו, ניתן להסיק מסקנות מן התופעות והן מוכללות באמצעות אִכלול. המקור בלטינית Rationem vero harum Gravitatis proprietatum ex Phænomenis nondum potui deducere, & Hypotheses non fingo. Quicquid enim ex Phænomenis non deducitur, Hypothesis vocanda est; & Hypotheses seu Metaphysicæ, seu Physicæ, seu Qualitatum occultarum, seu Mechanicæ, in Philosophia Experimentali locum non habent. In hac Philosophia Propositiones deducuntur ex Phænomenis, & redduntur generales per Inductionem. — אייזק ניוטון, הערה כללית, 1713 ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
הכנה לבשורה

הכנה לבשורה (יוונית: Εὑαγγελικὴ προπαρασκευή; לטינית: Praeparatio evangelica) הוא חיבור אפולוגטי שנכתב על ידי אוסביוס מקיסריה בתחילת המאה ה-4 לספירה. הוא החל בכתיבתו בשנת 313 בערך, וניסה להוכיח בו את עליונותה של הנצרות מול דתות ופילוסופיות פגניות. החיבור מורכב מ-15 ספרים שנשתמרו בשלמותם. אוסביוס החשיב אותו כספר לימוד של הנצרות המיועד לפגנים, אולם ערכו רב בשביל קוראים רבים מאוחרים יותר, משום שאוסביוס הוסיף בו מידע מהיסטוריונים ופילוסופים שלא נשמר במקומות אחרים: תקציר כתביו של הכוהן הפיניקי סנכוניאתון, אשר תורגמו ליוונית על ידי פילון איש גבל. דיוקו של התקציר הוכח בתיאורים המיתולוגיים שנמצאו בלוחות האוגריתיים. תיאור מסעו של אוהמרוס לאי פנכיאה (Panchaea), היכן שאוהמרוס טוען שמצא את תולדותיהם האמיתיות של האלים, שנלקח מספרו השישי של דיודורוס סיקולוס. קטעים מתוך כתבי הפילוסוף הפלאטוני אטיקוס (אנ'). קטעים מתוך כתבי הפילוסוף הפלאטוני-תיכוני (אנ') נומניוס מאפאמיה. קטעים מתוך חיבוריו של פורפיריוס, המבקר הנאופלאטוני של הנצרות ("על תמונות", "פילוסופיה מהאורקלים", "מכתב לאנבו", "נגד הנוצרים", "נגד בואתוס", "הרצאה פילולוגית"). קטעים מתוך "ספר חוקי הארצות" (הידוע גם בשם "דיאלוג על הגורל") מאת הסופר הנוצרי המוקדם בר-דיסן (Bardaisan) מאדסה (אנ'), שהמקור הסורי שלו לא נתגלה עד המאה ה-19. קטעים מתוך המחזה יציאת מצרים של המחזאי היהודי הלניסטי יחזקאל הטרגיקון. המושג הלטיני "praeparatio evangelica", משמעותו "הכנה לבשורה" בקרב תרבויות שעדיין לא שמעו על בשורת ישו. על פי השקפה זו, אלוהים כבר זרע בתרבויות העתיקות רעיונות שעתידיים לשאת פרי דרך פרשנות בהקשר נוצרי לחלוטין. עם זאת, חיבורו של אוסביוס אינו מאמץ את האמונה הרווחת (הקיימת לפחות מאז קלמנס מאלכסנדריה) בדבר הפילוסופיה היוונית כ"הכנה לבשורה". במקום זאת, אוסביוס מציע טיעון ארוך בדבר חכמתם של העברים העתיקים, ההופכת להכנה לפילוסופיה היוונית (או לפחות פילוספיה פלאטונית). לדעת אוסביוס, היוונים גנבו את כל האמיתות שהחזיקו בהן מהעברים העתיקים מהם. ביצירה עשה שימוש ג'ובאני פיקו דלה מירנדולה (1463–1494) כמקור לנאומו המפורסם. מדיה וקבצים בנושא הכנה לבשורה בוויקישיתוף אוסביוס, הכנה לבשורה - תרגום גיפורד עם הקדמה (1903), באתר tertullian.org (באנגלית) אוסביוס, הכנה לבשורה - תרגום גיפורד (1903) (באנגלית) ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
ClickOnce

ClickOnce היא טכנולוגיה של מיקרוסופט המאפשרת למשתמש להתקין ולהפעיל יישומים חכמים של צד הלקוח (smart client) מבוססות Windows על ידי לחיצה על קישור בדף אינטרנט. ClickOnce היא רכיב של .NET Framework 2.0 (או מתקדם יותר), ותומכת פריסת יישומים שנעשו עם Windows Forms או WPF בדומה Java Web Start עבור פלטפורמות Java או טכנולוגיית Zero Install של לינוקס. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
משה מקיוב

האם התכוונתם ל... משה מקיוב (הראשון) – מבעלי התוספות תלמידו של רבינו תם. משה מקיוב (השני) – מקובל בסוף תקופת הראשונים. משה גוטרמן (כונה: ר' משה מקיוב) - רב חסידי משושלת חסידות סאווראן.
הבליץ על באת'

הבליץ על באת' הוא כינוי לסדרת הפצצות של הלופטוואפה על העיר באת' בבריטניה במהלך מלחמת העולם השנייה. העיר הופצצה באפריל 1942, כחלק מבליץ בדקר, במסגרתו הופצצו ערים בריטיות בשל המורשת התרבותית וההיסטורית שלהן ולא מתוך צרכים צבאיים או אסטרטגיים טהורים. מתחילת הבליץ ועד לשנת 1942 לא סבלה העיר באת' מהפצצות גרמניות. אמנם מטוסים גרמנים טסו מעליה כדי להפציץ את העיר בריסטול הסמוכה, שספגה הפצצות כבדות לאורך המלחמה, ולכן אזעקה נשמעה בבאת' תכופות, אך היא לא הופצצה בעצמה. בבאת', בניגוד לערים אחרות שהופצצו, לא הייתה תעשיית נשק חשובה והיא גם לא הייתה עיר מסחר או נמל חשובה, לפיכך היא לא נחשבה ליעד בעל משמעות אסטרטגית שיש להתקיפו בהפצצה אסטרטגית. המצב השתנה לאחר שבמרץ 1942 הפציץ חיל האוויר המלכותי את העיר ליבק בגרמניה והסב לה נזק רב. בתגובה, פתחו הגרמנים בסדרת הפצצות שזכתה לשם בליץ בדקר, שם שנשאב מנאומו של התועמלן הנאצי גוסטב בראון פון שטום: "אנו נפציץ כל אתר שזכה לשלושה כוכבים במדריך בדקר". במסגרת סדרת הפצצות אלו הפציצו הגרמנים ערים בריטיות בשל המורשת ההיסטורית והאדריכלית שלהן ולא בשל החשיבות האסטרטגית שלהן. באת', כעיר מרשימה בעלת מבנים בעלי חשיבות אדריכלית ותרבותית רבה, הייתה אחת המטרות של בליץ זה. הפצצת באת' החלה ב-25 באפריל, כאשר 80 מטוסים גרמניים שהמריאו בצפון צרפת תקפו את העיר. בארבעת החודשים שקדמו לתקיפה זו הופצצה העיר בריסטול כמעט מדי לילה, ולכן חשבו התושבים בתחילה שגם התקפה זו מיועדת לבריסטול ולא נערכו באופן מיוחד. התקיפה הראשונה החלה ב-23:00 בליל שבת ונמשכה עד סביבות השעה 1:00. המטוסים שבו לצרפת לתדלוק ולאחר מכן הגיעו לסבב התקפה נוסף בשעה 4:35. בשלב זה כבר היו בעיר דלקות גדולות, שהקלו על הטייסים הגרמנים לאתר את מטרותיהם ולהפציצן ביעילות. תקיפה שלישית על העיר נערכה יומיים לאחר מכן, ביום שני לפנות בוקר, ה-27 באפריל. התקיפה השלישית ארכה רק שעתיים, אך גרמה לנזק רב. במתקפה על באת' נהרגו 417 בני אדם ועוד כ-1,000 נפצעו. 19,000 מבנים נפגעו ומתוכם כ-1,100 נהרסו. בין המבנים שנהרסו היו 218 בתים בעלי עניין אדריכלי או היסטורי כגון: אולמות הכנס של באת', כמה בתים מהסהר המלכותי, מהסירקס, מהפאראגון ומאזור כיכר המלכה. מרבית המבנים שוקמו לאחר מכן, אך על חלקם יש עדיין סימנים לפגיעה שספגו בבליץ. גן זיכרון לחללי הבליץ על באת' קיים באזור כיכר המלכה, מתקיימים שם טקסי זיכרון שנתיים. בשנת 2008 הניח זר בטקס הזיכרון ב-25 באפריל ווילי שכולדנקר, טייס לופטוואפה בעבר, שהשתתף בבליץ על באת'. פרויקט העוסק בהנצחת הבליץ על באת' (באנגלית) כתבה על בליץ באת' באתר BATH ECHO (באנגלית) אתר ובו תמונות היסטוריות של באת', מהן מהבליץ
בוג'נורד

בוג'נורד (בפרסית: بجنورد) היא עיר הבירה של מחוז צפון ח'וראסאן שבאיראן. העיר מרוחקת 701 ק"מ מטהראן עיר הבירה. בוג'נורד היא עיר עתיקה - היא הוקמה בגבעה מצפון מערב לעיר הנוכחית ולאחר מכן הועברה למיקומה הנוכחי. העיר בוג'נורד ידועה ברקע הרב תרבותי-אתני שלה ורבים מהאנשים הגרים בה מדברים לפחות שתי שפות שונות: פרסית, טאטי, טורקית, חוראסאנית, כורדית חוראסנית וטורקמנית. נישואי תערובת בין קבוצות אתניות המדברות שפות אלו שכיחים מאוד. בוג'נורד מפורסמת בסוסים הטורקמניים שלה ובמרכזים המקצועיים לאימון סוסים שנמצאים בה. בזכות מרכזים אלו העיר היא מרכז תיירותי המושך אליו תיירים מכל העולם, המבקרים בעיר ומעשירים את קופתה. העיר מלאה במקוואות מים ומזרקות עתיקות וידועה גם בזכות האתרים הטבעיים וההיסטוריים שבה, כמו מערות, אזורי טבע מוגנים ואתרי טיפוס מובחרים. רוב מוקדי העניין ההיסטוריים מתוארכים להקמה בתקופת קאג'אר (1785-1925) כיוון שהערכת נזקים שנמצאה בבניינים העתיקים תאמה לנזק מצטבר מרעידות אדמה שנערכו באזור זה באותן השנים. כמה מן אתרי התיירות המפורסמים בבוג'נורד: בש קארדאש (בתרגום מילולי: חמישה אחים) - מעיין מים מינרליים. בית הנופש מופח'ם - ארמון ששימש לנופש את השאה האיראנים ונבנה בתקופת קאג'אר. המאוזוליאום של סולטאן סייד עבאס (אחיו של האימאם עלי א-רידא). איוב - מעיין מים מינרלים. באבא אמאן - פארק טבע עירוני. בית החולים ההיסטורי מופח'ם, נבנה בתקופה הקאג'ארית. הכפר רווין (Ruwin). עמק בזח'אנה (MBazkhaneh). בבוג'נורד יש ארבע אוניברסיטאות והן: אוניברסיטת בוג'נורד. אוניברסיטת אזד המוסלמית של בוג'נורד. אשראק - המכון להשכלה גבוהה. אוניברסיטת פאיאם נור (Payam Noor). בדצמבר 2016 התפרסם סיפור של סטודנטית בהאית בשם מונא הושמנד, שגורלה הוא כגורלם של כל הסטודנטים הבהאים האחרים במחוז צפון ח'וראסאן ובאיראן כולה. הושמנד למדה אדריכלות באוניברסיטת בוג'נורד והשתתפה בכל השיעורים עד שיום אחד ביקשו ממנה להגיע אל משרד הביטחון שם ניסו להכריח אותה לחתום על טופס בו היא מכריזה שהיא כבר לא חלק מהדת הבהאית. הושמנד לא הסכימה לחתום על הטופס ובשל כך היא גורשה מן האוניברסיטה ולימודיה הופסקו. היא ואביה פנו במכתבים אל מנהל האוניברסיטה, מושל המחוז ואל צמרת השלטון ומכולם הם קיבלו את התשובה "הדת הבהאית היא דת שפוברקה על ידי הבריטים ומזיקה לאסלאם." הפרשה על אפליית בהאים באיראן התפוצצה והגיעה לכלי תקשורת ברחבי העולם, קיימות מחאות על מצב הבהאים באיראן, אם כי קטנות עקב חשש מדיכוי השלטון האיראני. מדיה וקבצים בנושא בוג'נורד בוויקישיתוף אתר האינטרנט הרשמי של בוג'נורד (בפרסית) ריקוד פולקלורי אופייני מבוג'נורד دانستنیهایی از استان خراسان شمالی Mona Houshmand, a Baha’i Student, Expelled from University of Bojnord – Iran Press Watch, iranpresswatch.org (באנגלית)
570-579 לפנה"ס

שימו לב: ערך זה מכיל אירועים מן השנים 579 - 570 לפנה"ס 579 לפנה"ס - סרוויוס טוליוס מחליף את לוקיוס טארקוויניוס פריסקוס לאחר מותו ומתמנה למלך הממלכה רומא. 575 לפנה"ס - שער אשתר נבנה בבבל (באזור עיראק של ימינו). 573 לפנה"ס - המשחקים הנמאיים נוסדו בנמאה (זהו תאריך מסורתי) 25 בנובמבר 571 לפנה"ס - סרוויוס טוליוס, מלך רומא, חוגג טריומף בעקבות ניצחונו על האטרוסקים. 576 לפנה"ס - לידתו של כורש הגדול אשר עתיד להפוך למלך אנשאן ולמייסד האימפריה הפרסית. 570 לפנה"ס - לידתו של קסנופנס. 570 לפנה"ס - לידתו של הפילוסוף והמתמטיקאי היווני פיתגורס על האי סאמוס (נפטר ב-475 לפנה"ס). מדיה וקבצים בנושא 570-579 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
הנס פון פליסן

הנס גאורג הרמן פון פליסן (בגרמנית: Hans Georg Hermann von Plessen;‏ 26 בנובמבר 1841 – 28 בינואר 1929) היה גנרל-פלדמרשל גרמני אשר שימש כראש המטה הגדול בזמן מלחמת העולם הראשונה. פליסן נולד ב-26 בנובמבר 1841 ברובע שפנדאו שבברלין, בירת ממלכת פרוסיה. אביו היה הרמן פון פליסן, גנרל-לויטננט בצבא הפרוסי, ואמו הייתה פאולין סופי אדלייד לבית מאייר. משפחתו הייתה משפחת אצולה שמוצאה מהולשטיין. בשנת 1861 התגייס לצבא הפרוסי. פליסן הוצב בתחילה ברגימנט הגרנדירים של המשמר ה-2 ("קייזר פרנץ"). בשנת 1862 הועלה לדרגת לויטננט, ובשנת 1864 השתתף במלחמת שלזוויג השנייה. בשנת 1886 לחם במלחמת אוסטריה–פרוסיה, בין היתר בקרב טראוטינאו וקרב קניגרץ. בשנת 1869 הועלה לדרגת אובר-לויטננט, ובין 1870-1871 לחם במלחמת צרפת–פרוסיה. הוא השתתף בקרבות רבים, שהידועים בהם הם טול מץ ופריז. באמצע אפריל 1872 הועלה לדרגת האופטמן, והוצב במטה הכללי של הצבא הפרוסי. בשנת 1879 הועלה לדרגת מיור, והפך להיות שלישו האישי של וילהלם הראשון, קיסר גרמניה. בשנת 1885 הועלה לדרגת אוברסט-לויטננט, בשנת 1888 הועלה לדרגת אוברסט ובשנת 1891 הועלה לדרגת גנרל-מיור. בשנת 1892 מונה כחבר במטה הכללי, ובשנת 1894 הועלה לדרגת גנרל-לויטננט, ומונה לשלישו של הקיסר החדש וילהלם השני. במסגרת תפקידו זה הוא היה מקורב מאוד לקיסר, והיה אחד מאנשי סודו. הוא שימש בתפקידים שונים כמו מפקד רגימנט המשמר ה-1, ומפקד קורפוס המשטרה הצבאית הרכוב. ב-19 בספטמבר 1908 הוא הועלה לדרגת גנרל-אוברסט, ומאוחר יותר קיבל דרגת כבוד של גנרל-פלדמרשל. עם פרוץ מלחמת העולם הראשונה בשנת 1914 מונה פליסן לראש המטה הגדול (Große Hauptquartier). בעוד שבעתות שלום כל אחד מבתי המלוכה שהרכיבו את הקיסרות הגרמנית החזיק בצבא ומטכ"ל נפרד, הרי שבשעת מלחמה היה מוקם המטה הכללי הראשי אשר בו נכחו נציגים מכל בתי המלוכה, ובהמשך אף מהאימפריה האוסטרו-הונגרית, ממלכת בולגריה והאימפריה העות'מאנית. בפועל, מקבל ההחלטות לא היה פליסן, אלא ראש המטה הכללי של הצבא הפרוסי, שמונה בידי הקיסר לרמטכ"ל עליון (chef des generalstabes des feldheeres). ב-10 בנובמבר 1918, הקיסר עזב את גרמניה. פליסן נותר נאמן לקיסר הגולה עד יום מותו, ובתמונתו האחרונה של הקיסר בגרמניה, נראה הקיסר חוצה את הגבול שבין גרמניה להולנד בדרכו לגלות, כשמסביבו קומץ קצינים נאמנים, ביניהם פליסן. פליסן פרש מהצבא רק ב-17 בנובמבר, והמטה הכללי הראשי פוזר רק ב-1919. פליסן מת בפוטסדאם ב-28 בינואר 1929 בגיל 87. מדיה וקבצים בנושא הנס פון פליסן בוויקישיתוף אלימור מקבת, טייסים יהודים בחיל האוויר הגרמני במלחמת העולם הראשונה, ספריית מעריב, 2012. נספח ב: "הצבא הגרמני במלחמת העולם הראשונה - הערות כלליות", עמ' 303.